12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการตรวจสอบงบการเงินของสำนักงานการตรวจเงินแผ่นดินในระยะ 3
ปีที่ผ่านมา

สำนักงานการตรวจเงินแผ่นดินได้ปฏิบัติงานตรวจสอบตามมาตรฐานการสอบบัญชีที่รับรองทั่วไปสำหรับ
งบการเงินรวมและงบการเงินเฉพาะบริษัทฯ สำหรับปี 2548 2547 และ 2546
และเห็นว่างบการเงินดังกล่าวแสดงฐานะการเงินรวมและเฉพาะบริษัท
ผลการดำเนินงานรวมและเฉพาะบริษัท และกระแสเงินสดรวมและเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป
และโดยไม่เป็นเงื่อนไขในการรายงาน
สำนักงานการตรวจเงินแผ่นดินให้สังเกตหมายเหตุประกอบงบการเงิน ในเรื่องต่างๆ ดังนี้

-   ในงวดบัญชีปี 2548 ค่าใช้จ่ายในการดำเนินการ รายการค่าใช้จ่ายบุคลากรสูงกว่าปีก่อน
    เนื่องจากมีการปรับโครงสร้างอัตราเงินเดือนให้พนักงานและโครงการร่วมใจจากองค์กร
    โดยบริษัทยังคงรับภาระจ่ายค่าภาษีเงินได้ให้พนักงานอยู่เช่นเดิม
    ทำให้ค่าภาษีที่ออกให้พนักงานมียอดสูงขึ้นทุกปีตามเงินได้ของพนักงานที่เพิ่มสูงขึ้น

-   ในงวดบัญชีปี 2546 บริษัทฯ
    ได้ปรับโอนค่าประกันภัยซึ่งได้บันทึกไว้ในรายรับด้านขนส่งที่ยังไม่ถือเป็นรายได้ค่าโดยสารเป็นรายได้ค่าโดยสารและค่าใช้จ่ายเกี่ยวกับการบิน

2. ตารางสรุปงบการเงินรวมสำหรับระยะ 3 ปีที่ผ่านมา

หน่วย : ล้านบาท

+-----------------------------------+----------+----------+----------+
| รายการ                            | ปีการเงิน  | ปีการเงิน  | ปีการเงิน  |
|                                   | 2548     | 2547     | 2546     |
|                                   |          |          |          |
|                                   |          | (ปร      |          |
|                                   |          | ับปรุงใหม่) |          |
+-----------------------------------+----------+----------+----------+
| งบกำไรขาดทุน :                     |          |          |          |
+-----------------------------------+----------+----------+----------+
| ค่าโดยสารและน้ำหนักส่วนเกิน            | 129,234  | 122,466  | 106,409  |
+-----------------------------------+----------+----------+----------+
| ค่าระวางขนส่ง                       | 24,419   | 22,251   | 21,371   |
+-----------------------------------+----------+----------+----------+
| ค่าไปรษณียภัณฑ์                       | 1,079    | 994      | 871      |
+-----------------------------------+----------+----------+----------+
| กิจการอื่นๆ                          | 7,756    | 6,892    | 5,885    |
+-----------------------------------+----------+----------+----------+
| ดอกเบี้ยรับและรายได้อื่น                | 2,561    | 1,449    | 890      |
+-----------------------------------+----------+----------+----------+
| รวมรายได้                          | 165,049  | 154,052  | 135,426  |
+-----------------------------------+----------+----------+----------+
| ค่าใช้จ่ายบุคลากร                     | 28,853   | 26,556   | 22,296   |
+-----------------------------------+----------+----------+----------+
| ค่าน้ำมันเครื่องบิน                     | 46,101   | 30,718   | 24,309   |
+-----------------------------------+----------+----------+----------+
| ค่าสินค้าและพัสดุใช้ไป                  | 9,739    | 9,035    | 8,025    |
+-----------------------------------+----------+----------+----------+
| ค่าเช่าเครื่องบินและอะไหล่              | 5,652    | 6,248    | 7,818    |
+-----------------------------------+----------+----------+----------+
| ค่าใช้จ่ายเกี่ยวกับการบิน                | 36,744   | 37,217   | 33,661   |
+-----------------------------------+----------+----------+----------+
| ค่าเสื่อมราคา                        | 13,155   | 11,932   | 10,995   |
+-----------------------------------+----------+----------+----------+
| ค่าใช้จ่ายด้านการตลาด                 | 3,825    | 3,527    | 2,971    |
+-----------------------------------+----------+----------+----------+
| ค่าใช้จ่ายด้านการประกันภัย              | 1,902    | 1,598    | 2,385    |
+-----------------------------------+----------+----------+----------+
| ค่าตอบแทนกรรมการ                   | 40       | 34       | 6        |
+-----------------------------------+----------+----------+----------+
| ค่าใช้จ่ายดำเนินงานอื่น                 | 5,653    | 5,240    | 4,765    |
+-----------------------------------+----------+----------+----------+
| ดอกเบี้ยจ่ายและค่าใช้จ่ายอื่นๆ ⁽¹⁾        | 3,478    | 7,663    | 765      |
+-----------------------------------+----------+----------+----------+
| รวมค่าใช้จ่าย                        | 155,142  | 139,768  | 117,996  |
+-----------------------------------+----------+----------+----------+
| กำไร (ขาดทุน) ก่อนหักภาษีเงินได้        | 9,907    | 14,284   | 17,430   |
+-----------------------------------+----------+----------+----------+
| ภาษีเงินได้                          | 3,081    | 4,138    | 5,310    |
+-----------------------------------+----------+----------+----------+
| กำไรสุทธิส่วนที่เป็นของผู้ถือหุ้นส่วนน้อย      | 49       | 69       | 41       |
+-----------------------------------+----------+----------+----------+
| กำไร (ขาดทุน) สุทธิ                  | 6,777    | 10,077   | 12,079   |
+-----------------------------------+----------+----------+----------+
| จำนวนหุ้นที่ออกและเรียกชำระแล้ว (ล้านหุ้น) | 1,699    | 1,685    | 1,400    |
+-----------------------------------+----------+----------+----------+
| กำไร (ขาดทุน) สุทธิต่อหุ้น (บาท)        | 4.00     | 6.14     | 8.63     |
+-----------------------------------+----------+----------+----------+

หมายเหตุ (1) รวมกำไร(ขาดทุน) จากอัตราแลกเปลี่ยน

หน่วย : ล้านบาท

+-----------------------------------+----------+----------+----------+
| รายการ                            | ปีการเงิน  | ปีการเงิน  | ปีการเงิน  |
|                                   | 2548     | 2547     | 2546     |
|                                   |          |          |          |
|                                   |          | (ปร      |          |
|                                   |          | ับปรุงใหม่) |          |
+-----------------------------------+----------+----------+----------+
| งบกระแสเงินสด :                    |          |          |          |
+-----------------------------------+----------+----------+----------+
| กำไรจากก                          | 18,372   | 25,035   | 20,326   |
| ารดำเนินงานก่อนการเปลี่ยนแปลงในสินทรัพย์ |          |          |          |
|                                   |          |          |          |
| และหนี้สินดำเนินงาน                   |          |          |          |
+-----------------------------------+----------+----------+----------+
| เงินสดสุทธิได้มา (ใช้ไป)               | 19,541   | 27,298   | 23,280   |
| ในกิจกรรมดำเนินงาน                  |          |          |          |
+-----------------------------------+----------+----------+----------+
| เงินสดจ่ายซื้อสินทรัพย์ถาวร ⁽³⁾          | (46,064) | (23,596) | (9,690)  |
+-----------------------------------+----------+----------+----------+
| เงินสดรับจากการจำหน่ายสินทรัพย์         | 299      | 245      | 156      |
+-----------------------------------+----------+----------+----------+
| เงินสดสุทธิได้มา (ใช้ไป) ในกิจกรรมลงทุน  | (43,245) | (23,407) | (12,016) |
+-----------------------------------+----------+----------+----------+
| เงินสดรับจากหุ้นกู้                     | 30,000   | 10,000   | -        |
+-----------------------------------+----------+----------+----------+
| เงินสดรับจากการออกหุ้นสามัญ            | 74       | 2,850    | -        |
+-----------------------------------+----------+----------+----------+
| เงินสดรับจากส่วนเกินมูลค่าหุ้นสามัญ        | 34       | 10,831   | -        |
+-----------------------------------+----------+----------+----------+
| เงินสดรับจากการจองหุ้นสามัญพนักงาน      | -        | 97       | -        |
+-----------------------------------+----------+----------+----------+
| เงินสดรับ (จ่าย) จากเงินกู้ระยะสั้น       | -        | (4,010)  | (7,885)  |
+-----------------------------------+----------+----------+----------+
| เงินสดรับ (จ่าย) จากหนี้สินระยะยาว      | (14,559) | (4,896)  | (10,703) |
+-----------------------------------+----------+----------+----------+
| เงินสดรับ (จ่าย) จากตั๋วสัญญาใช้เงิน      | (1,050)  | (1,050)  | (1,050)  |
+-----------------------------------+----------+----------+----------+
| เงินสดสุทธิได้มา (ใช้ไป)               | 12,774   | 8,205    | (21,741) |
| ในกิจกรรมจัดหาเงิน                   |          |          |          |
+-----------------------------------+----------+----------+----------+
| EBITDRA ⁽²⁾                       | 29,631   | 38,679   | 36,119   |
+-----------------------------------+----------+----------+----------+
| EBITDRA ต่อหุ้น (บาท)                | 17.44    | 22.95    | 25.80    |
+-----------------------------------+----------+----------+----------+

หน่วย : ล้านบาท

+-----------------------------------+----------+----------+----------+
| รายการ                            | ปีการเงิน  | ปีการเงิน  | ปีการเงิน  |
|                                   | 2548     | 2547     | 2546     |
|                                   |          |          |          |
|                                   |          | (ปร      |          |
|                                   |          | ับปรุงใหม่) |          |
+-----------------------------------+----------+----------+----------+
| งบดุล :                            |          |          |          |
+-----------------------------------+----------+----------+----------+
| เงินสดและรายการเทียบเท่าเงินสด        | 9,930    | 20,889   | 9,206    |
+-----------------------------------+----------+----------+----------+
| รวมสินทรัพย์หมุนเวียน                  | 44,148   | 51,991   | 34,595   |
+-----------------------------------+----------+----------+----------+
| ที่ดิน อาคารและอุปกรณ์-สุทธิ             | 180,983  | 134,041  | 123,410  |
+-----------------------------------+----------+----------+----------+
| รวมสินทรัพย์                         | 231,638  | 193,211  | 165,095  |
+-----------------------------------+----------+----------+----------+
| รวมหนี้สินหมุนเวียน                    | 60,773   | 59,457   | 53,765   |
+-----------------------------------+----------+----------+----------+
| หนี้สินระยะยาว ⁽⁴⁾                   | 107,110  | 75,209   | 71,083   |
+-----------------------------------+----------+----------+----------+
| รวมหนี้สิน                           | 172,426  | 138,887  | 128,924  |
+-----------------------------------+----------+----------+----------+
| ทุนที่ออกและเรียกชำระแล้ว              | 16,989   | 16,850   | 14,000   |
+-----------------------------------+----------+----------+----------+
| รวมส่วนของผู้ถือหุ้น                    | 59,212   | 54,324   | 36,171   |
+-----------------------------------+----------+----------+----------+

หมายเหตุ (1) รวมกำไร(ขาดทุน) จากอัตราแลกเปลี่ยน

(2) EBITDRA คำนวณจากกำไรจากการขายและการให้บริการก่อนค่าเสื่อมราคา
    ค่าเช่าและค่าตัดจำหน่าย

(3) รวมเงินสดจ่ายค่าเครื่องบินจ่ายล่วงหน้า

(4) ไม่รวมภาระผูกพันจากสัญญาเช่าเพื่อการดำเนินงาน

3.  อัตราส่วนทางการเงินสำหรับระยะ 3 ปีที่ผ่านมา

+---------------------------------+-----------+-----------+-----------+
| อัตราส่วน                         | ปีการเงิน   | ปีการเงิน   | ปีการเงิน   |
|                                 | 2548      | 2547      | 2546      |
|                                 |           |           |           |
|                                 |           | (ป        |           |
|                                 |           | รับปรุงใหม่) |           |
+---------------------------------+-----------+-----------+-----------+
| อัตราส่วนสภาพคล่อง                 |           |           |           |
+---------------------------------+-----------+-----------+-----------+
| อัตราส่วนสภาพคล่อง (เท่า)           | 0.72      | 0.87      | 0.64      |
+---------------------------------+-----------+-----------+-----------+
| อัตราส่วนสภาพคล่องหมุนเร็ว (เท่า)     | 0.43      | 0.62      | 0.42      |
+---------------------------------+-----------+-----------+-----------+
| อัตราส่วนสภาพคล่องกระแสเงินสด (เท่า) | 0.32      | 0.48      | 0.38      |
+---------------------------------+-----------+-----------+-----------+
| อัตราส่วนหมุนเวียนลูกหนี้การค้า (เท่า)   | 9.87      | 10.17     | 9.51      |
+---------------------------------+-----------+-----------+-----------+
| ระยะเวลาเก็บหนี้เฉลี่ย (วัน)          | 36.47     | 35.40     | 37.85     |
+---------------------------------+-----------+-----------+-----------+
| อัตราส่วนหมุนเวียนสินค้าคงเหลือ (เท่า)  | 27.52     | 28.15     | 27.48     |
+---------------------------------+-----------+-----------+-----------+
| ระยะเวลาขายสินค้าเฉลี่ย (วัน)        | 13.08     | 12.79     | 13.10     |
+---------------------------------+-----------+-----------+-----------+
| อัตราส่วนหมุนเวียนเจ้าหนี้ (เท่า)       | 17.56     | 19.61     | 23.13     |
+---------------------------------+-----------+-----------+-----------+
| ระยะเวลาชำระหนี้ (วัน)             | 20.50     | 18.36     | 15.56     |
+---------------------------------+-----------+-----------+-----------+
| Cash Cycle (วัน)                 | 29.05     | 29.83     | 35.39     |
+---------------------------------+-----------+-----------+-----------+
| อ                               |           |           |           |
| ัตราส่วนแสดงความสามารถในการทำกำไร |           |           |           |
+---------------------------------+-----------+-----------+-----------+
| อัตรากำไรขั้นต้น (%)                | 20.62     | 27.02     | 26.79     |
+---------------------------------+-----------+-----------+-----------+
| อัตรากำไรจากการดำเนินงาน (%)      | 6.66      | 13.43     | 12.86     |
+---------------------------------+-----------+-----------+-----------+
| อัตรารายได้อื่น (%)                 | 1.48      | 0.84      | 0.54      |
+---------------------------------+-----------+-----------+-----------+
| อัตราส่วนเงินสดต่อการทำกำไร (%)     | 180.53    | 133.18    | 134.52    |
+---------------------------------+-----------+-----------+-----------+
| อัตรากำไรสุทธิ (%)                 | 4.11      | 6.55      | 8.93      |
+---------------------------------+-----------+-----------+-----------+
| อัตราผลตอบแทนผู้ถือหุ้น (%)           | 11.94     | 22.27     | 37.44     |
+---------------------------------+-----------+-----------+-----------+
| อัต                              |           |           |           |
| ราส่วนแสดงประสิทธิภาพในการดำเนินงาน |           |           |           |
+---------------------------------+-----------+-----------+-----------+
| อัตราผลตอบแทนจากสินทรัพย์ (%)       | 3.19      | 5.63      | 7.04      |
+---------------------------------+-----------+-----------+-----------+
| อัตราผลตอบแทนจากสินทรัพย์ถาวร (%)   | 12.62     | 17.09     | 19.42     |
+---------------------------------+-----------+-----------+-----------+
| อัตราการหมุนของสินทรัพย์ (เท่า)       | 0.78      | 0.86      | 0.79      |
+---------------------------------+-----------+-----------+-----------+
| อัตราส่วนวิเคราะห์นโยบายทางการเงิน   |           |           |           |
+---------------------------------+-----------+-----------+-----------+
| อัตราส่วนหนี้สินต่อส่วนของผู้ถือหุ้น (เท่า)  | 2.91      | 2.56      | 3.56      |
+---------------------------------+-----------+-----------+-----------+
| อัตราส่วนความสามารถชำระดอกเบี้ย     | 6.23      | 7.39      | 7.62      |
| (เท่า)                           |           |           |           |
+---------------------------------+-----------+-----------+-----------+
| อัตราส่วนความสามารถชำระภาระผูกพัน   | 0.30      | 0.51      | 0.51      |
| (เท่า)                           |           |           |           |
+---------------------------------+-----------+-----------+-----------+
| อัตราการจ่ายปันผล (%)              | 37.60     | 41.87     | 25.54     |
+---------------------------------+-----------+-----------+-----------+

12.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและบทวิเคราะห์ต่อไปนี้ควรอ่านประกอบกับงบการเงินรวมและหมายเหตุประกอบงบการเงินของบริษัทฯ
และข้อมูลบางส่วนเกี่ยวกับงบการเงินรวม
ตลอดจนข้อมูลด้านการดำเนินงานตามที่ปรากฎอยู่ในส่วนอื่นๆ ของเอกสารฉบับนี้ ทั้งนี้ บริษัทฯ
ได้จัดทำและนำเสนองบการเงินรวมของบริษัทฯ ตามหลักการบัญชีที่รับรองทั่วไปของไทย
และตามวิธีปฏิบัติว่าด้วยการจัดทำรายงานด้านการบัญชีของไทย

เว้นแต่จะระบุไว้เป็นอย่างอื่นในคำอธิบายและการวิเคราะห์นี้ การอ้างอิงใดๆ
ถึงผลการดำเนินงานและฐานะทางการเงินของบริษัทฯ ในแต่ละปีที่ระบุไว้
ตามที่ระบุไว้ในคำอธิบายและการวิเคราะห์ในส่วนนี้
ให้หมายความถึงผลการดำเนินงานและฐานะการเงินของบริษัทฯ และบริษัทย่อยของปีงบประมาณ
ซึ่งสิ้นสุด ณ วันที่ 30 กันยายน ของปีนั้นๆ

ภาพรวมของผลการดำเนินงานที่ผ่านมา

บริษัทฯ ดำเนินธุรกิจหลักได้แก่
การให้บริการด้านการขนส่งทางอากาศในประเทศและระหว่างประเทศ
โดยมีกลยุทธ์ทางธุรกิจที่จะขยายเครือข่ายการบินที่กว้างขวางและครอบคลุมเส้นทางบินและจุดหมายให้แก่ลูกค้ามากขึ้น
ซึ่งในระยะ 2-3 ปีที่ผ่านมา บริษัทฯ ได้ขยายเครือข่ายการบินของบริษัทฯ
ในภูมิภาคเอเชียและยุโรป
เพื่อสนองตอบการขยายตัวอย่างต่อเนื่องของภาวะการท่องเที่ยวและการฟื้นตัวของเศรษฐกิจ
ด้วยการขยายเส้นทางการบิน ของบริษัทฯ
รวมทั้งการให้บริการเที่ยวบินร่วมกับสายการบินในกลุ่มพันธมิตร สตาร์ อัลไลแอนซ์
และสายการบินอื่นๆ ทั้งนี้ ในการเข้าร่วมกลุ่มพันธมิตร สตาร์ อัลไลแอนซ์ ในปี 2540 นั้น
นอกจากเพื่อดึงดูดและรักษาลูกค้าให้ใช้บริการกับบริษัทฯ อย่างต่อเนื่องแล้ว บริษัทฯ
ยังได้รับผลในทางบวกจากการเป็นพันธมิตร
ทั้งในด้านรายได้และกำไรที่สูงขึ้นจากอัตราส่วนบรรทุกที่เพิ่มขึ้นในบางเส้นทางบินที่สมาชิกอื่นในกลุ่มพันธมิตร
สตาร์ อัลไลแอนซ์ ไม่ได้ดำเนินการ ประกอบกับความสามารถในการลดต้นทุนของบริษัทฯ
โดยการใช้ทรัพยากรร่วมกัน

ผลการดำเนินงานของบริษัทฯ
ขึ้นอยู่กับปริมาณการขนส่งผู้โดยสารและการขนส่งพัสดุและไปรษณียภัณฑ์เป็นหลัก
ซึ่งจะได้รับผลกระทบจากฤดูกาล เส้นทางการบิน กำหนดเวลาการใช้สนามบิน
ความถี่และตารางการบินของบริษัทฯ รวมทั้งปัจจัยอื่นๆ
ที่อาจมีผลต่อความต้องการเดินทางของผู้โดยสารหรือการขนส่งสินค้าและพัสดุภัณฑ์
และโดยปกติรายได้ของบริษัทฯ จะสูงที่สุดในช่วงไตรมาส 4 ของปีการเงิน
(เดือนกรกฎาคมถึงเดือนกันยายน)

ผลกระทบจากเหตุการณ์การก่อการร้ายเมื่อวันที่ 11 กันยายน 2544
และเหตุการณ์ที่เกี่ยวข้องและสงครามในอิรักซึ่งอาจส่งผลกระทบกับอุตสาหกรรมการบินอย่างต่อเนื่อง

หลังจากการเกิดเหตุการณ์ก่อการร้ายในประเทศสหรัฐอเมริกา เมื่อวันที่ 11 กันยายน 2544
บริษัทฯ
ต้องประสบกับสภาวะปริมาณการขนส่งผู้โดยสารและรายได้ที่ลดลงอย่างมีนัยสำคัญเป็นเวลาประมาณสามเดือน
โดยในงวด 3 เดือนสิ้นสุด ณ วันที่ 31 ธันวาคม 2544 รายได้จากค่าโดยสารมีจำนวน 23,398.8
ล้านบาท ซึ่งลดลงคิดเป็นอัตราร้อยละ 5 เมื่อเทียบกับช่วงเวลาเดียวกันในปี 2543
ในรอบระยะเวลาเดียวกัน ปริมาณการขนส่งผู้โดยสารลดลงร้อยละ 7.6 เป็น 10,290
ล้านคน-กิโลเมตร ปริมาณที่นั่งโดยรวมเพิ่มขึ้นร้อยละ 2.9 เป็น 15,231 ล้านที่นั่ง-กิโลเมตร
อัตราส่วนการบรรทุกผู้โดยสารโดยรวมลดลงจากร้อยละ 75.2 เป็นร้อยละ 67.6
โดยหลังจากเหตุการณ์ดังกล่าว บริษัทฯ
ได้ลดการให้บริการการบินในเส้นทางแปซิฟิคเหนือลงอย่างมาก นอกจากนี้ บริษัทฯ
ได้มีมาตรการในการรับมือกับผลกระทบที่เกิดขึ้นจากเหตุการณ์การปฏิบัติการด้านการทหารในประเทศอัฟกานิสถาน
โดยระงับการให้บริการการบินสู่การาจีและลาฮอร์เป็นเวลาประมาณสองเดือน
ตั้งแต่ปลายเดือนตุลาคม 2544

อย่างไรก็ดี เมื่อเปรียบเทียบกับสายการบินระหว่างประเทศอื่นๆ หลายสายการบิน บริษัทฯ
ไม่อยู่ในข่ายที่ได้รับผลกระทบในทางลบโดยทันทีจากเหตุการณ์ก่อการร้ายเมื่อวันที่ 11 กันยายน
2544 เนื่องจากบริษัทฯ ให้บริการเที่ยวบินสู่ประเทศสหรัฐอเมริกาไม่มากนัก
ซึ่งภายหลังการเกิดเหตุการณ์ก่อการร้ายดังกล่าว
จำนวนนักท่องเที่ยวที่เดินทางไปยังประเทศสหรัฐอเมริกาได้ลดลง โดยบริษัทฯ
เชื่อว่าบางส่วนของนักท่องเที่ยวชาวยุโรปได้หันเหจุดหมายปลายทางจากแอตแลนติคเหนือ
ไปยังเมืองต่างๆ ในเอเชียตะวันออกเฉียงใต้ ออสเตรเลีย และนิวซีแลนด์ ซึ่งเป็นเส้นทางที่บริษัทฯ
เปิดให้บริการอยู่แทน ทำให้บริษัทฯ สามารถรักษาระดับการเติบโตของปริมาณการขนส่งผู้โดยสาร
และจำนวนรายได้ในเส้นทางดังกล่าวได้อย่างต่อเนื่อง
ถึงแม้ว่าจะมีเหตุการณ์ก่อการร้ายดังกล่าวเกิดขึ้น นอกจากนี้
ภายหลังจากการเกิดเหตุการณ์การก่อการร้ายดังกล่าว ปริมาณการขนส่งผู้โดยสารของบริษัทฯ
ในเส้นทางเอเชียเหนือไปยังยุโรปมีจำนวนลดลง
ในขณะที่ปริมาณการขนส่งผู้โดยสารในเส้นทางเอเชียเหนือไปยังจุดบินต่างๆ ของบริษัทฯ
ในภูมิภาคเอเชียตะวันออกเฉียงใต้มีจำนวนเพิ่มขึ้น

ก่อนเกิดสงครามในประเทศอิรัก ราคาน้ำมันอากาศยานเพิ่มสูงขึ้นอย่างมากโดยมีราคาสูงถึง
1.0546 ดอลลาร์สหรัฐต่อแกลลอนในเดือนมีนาคม 2546 โดยหลังจากสงครามดังกล่าวจบสิ้นลง
ราคาน้ำมันอากาศยานได้ปรับตัวลดลงมาโดยลำดับและอยู่ในระดับ 0.7887
ดอลลาร์สหรัฐต่อแกลลอน เมื่อวันที่ 30 มิถุนายน 2546 ในช่วงที่เกิดสงครามดังกล่าว บริษัทฯ
ระงับการให้บริการไปยังประเทศบาห์เรนและคูเวต
และปรับเปลี่ยนเส้นทางบินเพื่อหลีกเลี่ยงภัยสงคราม บริษัทฯ
เชื่อว่าการลดลงของความต้องการในการเดินทางโดยเครื่องบินอันเนื่องจากภาวะสงครามในประเทศอิรักอาจเป็นผลให้ปริมาณการขนส่งผู้โดยสารมีจำนวนลดลงดังที่บริษัทฯ
เคยประสบในช่วงที่เกิดการระบาดของโรคทางเดินหายใจเฉียบพลันในช่วงประมาณเดือนมีนาคมถึงเดือนมิถุนายน
2546

ผลกระทบจากการระบาดของโรคทางเดินหายใจเฉียบพลัน

ในเดือนมีนาคม 2546 บริษัทฯ
ประสบปัญหาจากการที่จำนวนผู้โดยสารและรายได้ต่อหน่วยจากการขนส่งลดลงอย่างมีนัยสำคัญอันเป็นผลมาจากการระบาดของโรคทางเดินหายใจเฉียบพลันในภูมิภาคเอเชียและภูมิภาคอื่น
และการลดลงของผู้โดยสารและรายได้ต่อหน่วยดังกล่าวนับว่ารุนแรงที่สุดในช่วงเวลาระหว่างเดือนเมษายนและเดือนพฤษภาคม
2546 โดยการให้บริการของบริษัทฯ ไปยังจุดบินต่างๆ ของบริษัทฯ ซึ่งรวมถึงฮ่องกง สิงคโปร์
เวียดนาม ไต้หวันและประเทศจีน
อยู่ภายใต้คำแนะนำเกี่ยวกับการเดินทางที่ออกโดยองค์การอนามัยโลก (WHO) ทั้งนี้ บริษัทฯ
รับมือกับเหตุการณ์ดังกล่าวโดยการลดปริมาณการขนส่งในเส้นทางบินภูมิภาค
เส้นทางบินระหว่างประเทศ และเส้นทางบินภายในประเทศ โดยลดความถี่ของเที่ยวบินของบริษัทฯ
รวมทั้งการใช้เครื่องบินที่มีขนาดเล็กลงในบางเส้นทาง
และยกเลิกเที่ยวบินบางเที่ยวบินเป็นการชั่วคราว

การระบาดของโรคทางเดินหายใจเฉียบพลัน
ก่อให้เกิดผลกระทบในทางลบอย่างมากต่อการให้บริการการบินในเครือข่ายเส้นทางการบินทั้งหมดของบริษัทฯ
อย่างไรก็ตาม
การระบาดของโรคดังกล่าวเกิดขึ้นในช่วงเวลาของฤดูกาลที่เป็นช่วงที่ปริมาณการขนส่งผู้โดยสารของบริษัทฯ
มีไม่มากนัก (Low Season)

ผลกระทบจากการเกิดแผ่นดินไหวและการเกิดสึนามิในภาคใต้ในเดือนธันวาคม 2547

ในปลายเดือนธันวาคม 2547
ได้เกิดภัยธรรมชาติขึ้นในจังหวัดทางภาคใต้ของประเทศไทยโดยจังหวัดที่ได้รับผลกระทบคือ
จังหวัดพังงา ภูเก็ต และกระบี่
ซึ่งเป็นจังหวัดที่เป็นจุดศูนย์กลางการท่องเที่ยวของประเทศไทยและเป็นจุดหมายปลายทางการบินที่สำคัญของบริษัทฯ
ซึ่งจากเหตุการณ์ที่เกิดขึ้นดังกล่าวทำให้จำนวนนักท่องเที่ยวที่เดินทางมายังจุดหมายปลายทางดังกล่าวมีจำนวนลดลง
โดยในปีการเงิน 2547 บริษัทฯ
มีรายได้จากผู้โดยสารในเส้นทางที่มีจุดหมายปลายทางดังกล่าวคิดเป็นจำนวนเงินรวม 7,330
ล้านบาท คิดเป็นสัดส่วนร้อยละ 6.0 ของรายได้จากผู้โดยสารรวม
แต่อย่างไรก็ตามผลกระทบต่อการท่องเที่ยวในบริเวณดังกล่าวคาดว่าจะเป็นการชั่วคราวเนื่องมาจากได้มีความร่วมมือของทั้งทางภาครัฐและเอกชนในการที่จะแก้ไขปัญหา
และส่งเสริมการท่องเที่ยว ทั้งนี้ บริษัทฯ
ได้รับมือกับเหตุการณ์ดังกล่าวโดยการปรับลดเที่ยวบินทั้งภายในประเทศและระหว่างประเทศที่เข้า-ออก
ภูเก็ต และเที่ยวบินภายในประเทศที่เข้า-ออก กระบี่
และปรับเปลี่ยนขนาดเครื่องบินที่ไปยังภูเก็ตบางเที่ยวบินให้สอดคล้องกับปริมาณการขนส่งผู้โดยสาร
นอกจากนี้เหตุการณ์ที่เกิดขึ้นเป็นปรากฎการณ์ทางธรรมชาติที่มิได้เกิดขึ้นบ่อย
ดังนั้นจึงคาดว่าภาวะการท่องเที่ยวจะกลับมาสู่ภาวะปกติได้โดยเร็ว

นโยบายป้องกันความเสี่ยงจากการเพิ่มขึ้นของราคาน้ำมัน

บริษัทฯ ดำเนินการป้องกันความเสี่ยงจากการเพิ่มขึ้นของราคาน้ำมัน
โดยใช้เครื่องมือทางการเงินในตลาดอนุพันธ์ เช่น Swap และ Option ซึ่งบริษัทฯ
มีนโยบายในการป้องกันความเสี่ยงโดยใช้สัญญาอนุพันธ์ดังกล่าวด้วยวิธี Dynamic Hedging
ซึ่งเป็นการทยอยทำการป้องกันความเสี่ยงโดยสัดส่วนที่จะทำการป้องกันความเสี่ยงจะไม่คงที่ในแต่ละช่วงเวลา
ขึ้นอยู่กับสถานการณ์และแนวโน้มของราคาน้ำมัน ในปีการเงิน 2548 บริษัทฯ
มีการทำการป้องกันความเสี่ยงดังกล่าว ในสัดส่วนถัวเฉลี่ยประมาณร้อยละ 22.75
ของปริมาณความต้องการใช้น้ำมัน นอกจากนี้ บริษัทฯ ยังได้ทำการเรียกเก็บค่าธรรมเนียมน้ำมัน
(Fuel Surcharge)
จากผู้โดยสารในระดับที่เหมาะสมและสามารถบรรเทาภาระรายจ่ายด้านราคาน้ำมันอากาศยานได้ในระดับหนึ่ง

นโยบายป้องกันความเสี่ยงจากความผันผวนของอัตราแลกเปลี่ยนเงินตราต่างประเทศ

บริษัทฯ มีรายได้เป็นเงินสกุลต่างประเทศมากกว่า 40 สกุลเงิน ในขณะที่มีค่าใช้จ่ายหลักๆ เป็น 4
สกุลเงิน ได้แก่ ดอลลาร์สหรัฐ เยนญี่ปุ่น ยูโร และบาท ทำให้บริษัทฯ
มีความผันผวนของอัตราแลกเปลี่ยนใน 2 ด้านคือด้านการบันทึกบัญชีและด้านกระแสเงินสด ซึ่งบริษัทฯ
ได้ให้ความสำคัญกับการบริหารความเสี่ยงในด้านกระแสเงินสดมากกว่าด้านบัญชีโดยบริษัทฯ
มีนโยบายที่จะรักษาสัดส่วนสกุลเงินต่างๆ
ของหนี้สินรวมสุทธิมิให้สูงกว่ากระแสเงินสดสุทธิในสกุลเงินนั้นๆ
ซึ่งจะช่วยลดความเสี่ยงจากการแลกเปลี่ยนสกุลเงินต่างประเทศเพื่อชำระหนี้
จึงสามารถลดความเสี่ยงด้านกระแสเงินสดที่เกิดจากความผันผวนของอัตราแลกเปลี่ยนได้
แต่อย่างไรก็ตามบริษัทฯ ยังคงต้องรับรู้กำไรหรือขาดทุนจากอัตราแลกเปลี่ยนในทางบัญชี

ในปีการเงิน 2548 รายได้จากการขายและการให้บริการของบริษัทฯ
ประกอบด้วยรายได้จากกิจการขนส่งผู้โดยสารและน้ำหนักส่วนเกินร้อยละ 79.5
กิจการขนส่งพัสดุและไปรษณียภัณฑ์ร้อยละ 15.7 และรายได้จากกิจการอื่นๆ เช่น
รายได้จากกิจการครัวการบินและภัตตาคาร กิจการบริการผู้โดยสาร และการรับส่งผู้โดยสาร
กิจการซ่อมบำรุงอากาศยาน กิจการบริการลานจอดและอุปกรณ์ กิจการบริการคลังสินค้า
กิจการอำนวยการบิน การจำหน่ายสินค้าปลอดภาษีบนเครื่องบิน และการจำหน่ายสินค้าที่ระลึก
รวมร้อยละ 4.8 ทั้งนี้ รายได้จากกิจการขนส่งผู้โดยสารมีการเติบโตสูงขึ้นตลอดระยะเวลาที่ผ่านมา
โดยบริษัทฯ มีจำนวนผู้โดยสารที่ทำการขนส่งทั้งสิ้น 18.13 ล้านคน ในปีการเงิน 2548 จำนวน
19.54 ล้านคน ในปีการเงิน 2547 และจำนวน 17.05 ล้านคน ในปีการเงิน 2546
ผู้โดยสารในประเทศลดลงเนื่องจากการเกิดภัยสึนามิในภาคใต้ของประเทศไทย
ปริมาณการขนส่งผู้โดยสาร 49,931 ล้านคน-กิโลเมตร ในปีการเงิน 2548 ลดลงจาก 50,633
ล้านคน-กิโลเมตร ในปีการเงิน 2547 และเพิ่มขึ้นจาก 44,396 ล้านคน-กิโลเมตร ในปีการเงิน
2546 และ ปริมาณที่นั่ง 69,843 ล้านที่นั่ง-กิโลเมตร ในปีการเงิน 2548 เพิ่มขึ้นจาก 69,830
ล้านที่นั่ง-กิโลเมตร ในปีการเงิน 2547 และ 63,826 ล้านที่นั่ง-กิโลเมตร ในปีการเงิน 2546

รายได้จากการขนส่งผู้โดยสารและน้ำหนักส่วนเกิน 129,234 ล้านบาท ในปีการเงิน 2548
เพิ่มขึ้นจาก 122,466 ล้านบาท ในปีการเงิน 2547 หรือเท่ากับร้อยละ 5.5
ซึ่งมีสาเหตุหลักมาจากการขยายการผลิตโดยการเพิ่มความถี่ของเที่ยวบิน
และยังได้เพิ่มจุดบินเพื่อขยายเครือข่ายการบินของบริษัทฯ ให้ครอบคลุมมากขึ้น
พร้อมทั้งยกเลิกปรับเปลี่ยนเส้นทางที่ไม่ทำกำไรหรือผู้โดยสารน้อย

ในปีการเงิน 2548 รายได้จากกิจการขนส่งของบริษัทฯ มาจากการขนส่งระหว่างประเทศ
คิดเป็นร้อยละ 92.9 เปรียบเทียบกับร้อยละ 7.1 ของกิจการขนส่งในประเทศ
ซึ่งรายได้จากกิจการขนส่งในระยะที่ผ่านมามีการปรับตัวเพิ่มสูงขึ้น
อันเป็นผลส่วนหนึ่งมาจากการบำรุงรักษาเครื่องบิน และการจัดตารางการบินที่มีประสิทธิภาพมากขึ้น
จำนวนชั่วโมงปฏิบัติการบินเฉลี่ยเท่ากับ 10.4 ชั่วโมงต่อวัน

ในด้านค่าใช้จ่ายในการดำเนินงานของบริษัทฯ
ส่วนใหญ่เป็นค่าใช้จ่ายคงที่ซึ่งไม่แปรผันตามอัตราส่วนบรรทุกหรือจำนวนผู้โดยสารที่ทำการขนส่ง เช่น
ค่าเสื่อมราคา ค่าน้ำมันอากาศยาน ค่าบริการภาคพื้นดิน ค่าใช้จ่ายทางการเงินและค่าเช่าเครื่องบิน
ค่าบำรุงรักษา และค่าใช้จ่ายด้านบุคลากร ได้แก่ นักบิน พนักงานต้อนรับบนเครื่องบิน
และพนักงานฝ่ายปฏิบัติการภาคพื้น ดังนั้น
การเปลี่ยนแปลงในอัตราส่วนบรรทุกหรือรายได้ต่อหน่วยเพียงเล็กน้อยก็อาจส่งผลกระทบอย่างมีนัยสำคัญต่อผลการดำเนินงานของบริษัทฯ
นอกจากนี้ ค่าใช้จ่ายคงที่บางรายการ โดยเฉพาะค่าใช้จ่ายทางการเงินและค่าเช่า
ค่าใช้จ่ายด้านบุคลากร ค่าเสื่อมราคา จะไม่แปรผันตามจำนวนชั่วโมงปฏิบัติการบิน
ซึ่งการเปลี่ยนแปลงในอัตราการใช้งานของเครื่องบินเพียงเล็กน้อยก็จะส่งผลกระทบอย่างมากต่อผลการดำเนินงานของบริษัทฯ
เช่นกัน

ในด้านโครงสร้างเงินทุน บริษัทฯ มีภาระการกู้ยืมและค่าเช่าทางการเงินในจำนวนที่สูง
ซึ่งเป็นปกติของธุรกิจ สายการบินโดยรวม โดยส่วนใหญ่จะอยู่ในสกุลเงินต่างประเทศ
ซึ่งอาจส่งผลให้ผลการดำเนินงานของบริษัทฯ
ต้องได้รับผลกระทบจากอัตราแลกเปลี่ยนโดยเฉพาะอัตราแลกเปลี่ยนต่อเงินดอลลาร์สหรัฐ เงินยูโร
และเงินเยนญี่ปุ่นอีกด้วย

แต่ผลกระทบดังกล่าวจะลดลงเนื่องจากรายได้ส่วนใหญ่ของบริษัทฯ
จะอยู่ในสกุลเงินต่างประเทศเช่นกัน รายได้ของบริษัทฯ สำหรับปีการเงิน 2548 ประมาณร้อยละ
26 เป็นรายรับในสกุลเงินบาท ในขณะที่รายได้ร้อยละ 74 เป็นเงินสกุลต่างประเทศ

ผลการดำเนินงานของบริษัทฯ

ตารางต่อไปนี้แสดงการเปรียบเทียบรายได้และค่าใช้จ่ายของบริษัทฯ
โดยเทียบเป็นอัตราร้อยละของยอดรายได้รวมในรอบระยะเวลาบัญชี 3 ปีที่ผ่านมา

+-----------------------------------+----------+----------+----------+
|                                   | รอบ      |          |          |
|                                   | ปีบัญชีสิ้นสุด |          |          |
|                                   | ณ วันที่ 30 |          |          |
|                                   | กันยายน   |          |          |
+-----------------------------------+----------+----------+----------+
|                                   | 2548     | 2547     | 2546     |
+-----------------------------------+----------+----------+----------+
| รายได้                             |          |          |          |
+-----------------------------------+----------+----------+----------+
| รายได้จากค่าโดยสาร                  |          |          |          |
+-----------------------------------+----------+----------+----------+
| ในภูมิภาค                           | 34.8     | 36.4     | 34.4     |
+-----------------------------------+----------+----------+----------+
| ระหว่างทวีป                         | 32.9     | 33.5     | 32.8     |
+-----------------------------------+----------+----------+----------+
| ในประเทศ                          | 6.1      | 7.3      | 8.2      |
+-----------------------------------+----------+----------+----------+
| เที่ยวบินไม่ประจำ                     | 0.2      | 0.3      | 0.3      |
+-----------------------------------+----------+----------+----------+
| รายได้ค่าน้ำหนักส่วนเกิน                | 0.4      | 0.4      | 0.4      |
+-----------------------------------+----------+----------+----------+
| ค่าระวางขนส่งสินค้าและไปรษณียภัณฑ์       | 15.7     | 15.2     | 16.5     |
+-----------------------------------+----------+----------+----------+
| รายได้จากกิจกรรมอื่นๆ                 | 4.8      | 4.5      | 4.4      |
+-----------------------------------+----------+----------+----------+
| ค่าเงินประกันภัยแ                     | 5.1      | 2.4      | 3.0      |
| ละค่าธรรมเนียมน้ำมันเรียกเก็บจากผู้โดยสาร |          |          |          |
+-----------------------------------+----------+----------+----------+
| รวมรายได้                          | 100.0    | 100.0    | 100.0    |
+-----------------------------------+----------+----------+----------+
| ค่าใช้จ่ายในการดำเนินงาน              |          |          |          |
+-----------------------------------+----------+----------+----------+
| ค่าใช้จ่ายบุคลากร                     | 17.7     | 17.4     | 16.6     |
+-----------------------------------+----------+----------+----------+
| ค่าน้ำมันเครื่องบิน                     | 28.4     | 20.2     | 18.1     |
+-----------------------------------+----------+----------+----------+
| ค่าสินค้าและพัสดุใช้ไป                  | 6.0      | 5.9      | 5.9      |
+-----------------------------------+----------+----------+----------+
| ค่าเช่าเครื่องบินและอะไหล่              | 3.5      | 4.1      | 5.8      |
+-----------------------------------+----------+----------+----------+
| ค่าใช้จ่ายเกี่ยวกับการบิน                | 22.6     | 24.4     | 25.0     |
+-----------------------------------+----------+----------+----------+
| ค่าเสื่อมราคา                        | 8.1      | 7.8      | 8.2      |
+-----------------------------------+----------+----------+----------+
| ค่าใช้จ่ายด้านการตลาด                 | 2.3      | 2.3      | 2.2      |
+-----------------------------------+----------+----------+----------+
| ค่าใช้จ่ายด้านการประกันภัย              | 1.2      | 1.1      | 1.8      |
+-----------------------------------+----------+----------+----------+
| ค่าตอบแทนกรรมการ                   | 0.0      | 0.0      | 0.0      |
+-----------------------------------+----------+----------+----------+
| ค่าใช้จ่ายดำเนินงานอื่น                 | 3.5      | 3.4      | 3.5      |
+-----------------------------------+----------+----------+----------+
|   รวมค่าใช้จ่ายในการดำเนินงาน         | 93.3     | 86.6     | 87.1     |
+-----------------------------------+----------+----------+----------+
| กำไรจากการดำเนินงาน                | 6.7      | 13.4     | 12.9     |
+-----------------------------------+----------+----------+----------+
| กำไรสุทธิ                           | 4.2      | 6.6      | 9.0      |
+-----------------------------------+----------+----------+----------+

 คำอธิบายผลการดำเนินงานและการวิเคราะห์ฐานะทางการเงิน 

1. ผลการดำเนินงานของบริษัท การบินไทย จำกัด (มหาชน) และบริษัทย่อย 

 ผลการดำเนินงานสำหรับปีการเงิน 2548 ซึ่งเริ่มตั้งแต่เดือนตุลาคม 2547 ถึงสิ้นเดือนกันยายน 2548 บริษัท การบินไทย จำกัด (มหาชน) และบริษัทย่อย (หรือ บริษัทฯ) มีกำไรสุทธิจำนวน 6,777 ล้านบาท หรือ 4.00 บาทต่อหุ้น ลดลงจากปีการเงิน 2547 ซึ่งมีกำไรสุทธิ 10,077 ล้านบาท หรือ 6.14 บาทต่อหุ้น เนื่องจากราคาน้ำมันที่ยังคงเพิ่มสูงขึ้นอย่างต่อเนื่อง ประกอบกับปัจจัยลบที่ส่งผลกระทบต่อการท่องเที่ยวทั้งในประเทศและต่างประเทศ อาทิ เหตุการณ์ภัยธรรมชาติคลื่นสึนามิ ความไม่สงบใน 3 จังหวัดชายแดนภาคใต้ การก่อการร้ายในประเทศต่างๆ ตลอดจนการแพร่ระบาดของโรคไข้หวัดนก 

ในปีการเงิน 2548 บริษัทฯ ได้ขยายจุดบินไปนิวยอร์คตั้งแต่วันที่ 1 พฤษภาคม 2548 และปรับเที่ยวบินและ เส้นทางบินให้สอดคล้องกับความต้องการของผู้โดยสาร โดยเพิ่มเที่ยวบินในเส้นทางบินระหว่างประเทศ ยกเลิกหรือปรับปรุงเส้นทางบินที่มีผลประกอบการขาดทุนซึ่งรวมทั้งเส้นทางบินภายในประเทศ และปรับเพิ่มค่าธรรมเนียมชดเชยค่าน้ำมันที่เรียกเก็บจากผู้โดยสารเพื่อลดภาระจากราคาน้ำมันที่สูงขึ้นมาก ทำให้รายได้จากการขายและการให้บริการในปีการเงิน 2548 เพิ่มขึ้น 9,885 ล้านบาท หรือร้อยละ 6.5 เป็น 162,488 ล้านบาท ค่าใช้จ่ายในการดำเนินงาน 151,664 ล้านบาท เพิ่มขึ้นจากปีการเงิน 2547 จำนวน 19,559 ล้านบาท หรือร้อยละ 14.8 มีสาเหตุหลักเนื่องจากค่าน้ำมันเครื่องบินเพิ่มขึ้น ประกอบกับค่าใช้จ่ายบุคลากรเพิ่มขึ้นส่วนใหญ่เนื่องจากการจ่ายชดเชยผู้เข้าร่วมโครงการร่วมใจจากองค์กรเพื่อปรับลดขนาดองค์กรและลดภาระค่าใช้จ่ายในอนาคต และการปรับโครงสร้างอัตราเงินเดือนให้เหมาะสม เป็นผลให้มีกำไรจากการขายและการให้บริการลดลงจากปีก่อน 9,674 ล้านบาทหรือร้อยละ 47.2 เป็น 10,824 ล้านบาท อย่างไรก็ดี ณ วันสิ้นงวด เงินบาทแข็งค่าขึ้นเมื่อเทียบกับวันเดียวกันของปีก่อน ทำให้บริษัทฯ มีกำไรจากอัตราแลกเปลี่ยนซึ่งส่วนใหญ่เกิดจากการปรับยอดเงินกู้ที่เป็นเงินตราต่างประเทศรวม 1,470 ล้านบาท เทียบกับปีการเงิน 2547 ซึ่งขาดทุนจากอัตราแลกเปลี่ยนเงินตราต่างประเทศอยู่ 2,179 ล้านบาท เป็นผลให้กำไรก่อนดอกเบี้ยจ่ายและภาษีเงินได้เท่ากับ 14,235 ล้านบาท ลดลง 4,970 ล้านบาท หรือร้อยละ 25.9 และมีกำไรก่อนภาษีเงินได้ 9,906 ล้านบาท ลดลงจากปีก่อน 4,378 ล้านบาท หรือร้อยละ 30.6

  สรุปผลการดำเนินงานที่สำคัญของปีการเงิน 2548 ได้ดังต่อไปนี้

  หน่วย : ล้านบาท

+----------------------------------------+-------------+--------------+
|                                        | 2548        | อ            |
|                                        |             | ัตราเปลี่ยนแปลง |
+----------------------------------------+-------------+--------------+
|   รายได้จากการขายและการให้บริการ          | 162,488     |   + 6.5%     |
+----------------------------------------+-------------+--------------+
|   กำไรจากการขายและการให้บริการ           | 10,824      |   - 47.2%    |
+----------------------------------------+-------------+--------------+
|   กำไรจากอัตราแลกเปลี่ยนเงินตราต่างประเทศ   | 1,470       | + 167.5%     |
+----------------------------------------+-------------+--------------+
|   กำไรก่อนภาษีเงินได้                      | 9,906       |   - 30.6%    |
+----------------------------------------+-------------+--------------+
|   กำไรสุทธิ                              | 6,777       |   - 32.7%    |
+----------------------------------------+-------------+--------------+
|   กำไรสุทธิต่อหุ้น (บาท)                    | 4.00        |   - 2.14     |
+----------------------------------------+-------------+--------------+

  ปริมาณการผลิตและการขนส่ง

  ในปีการเงิน 2548 บริษัทฯ มีปริมาณการผลิตเพิ่มขึ้นเนื่องจากการขยายจุดบิน
  เพิ่มและปรับปรุงเที่ยวบินร้อยละ 1.1 จากปีก่อน ส่วนปริมาณการขนส่งเพิ่มขึ้นร้อยละ 1.3
  โดยสรุปได้ดังต่อไปนี้

+------------------------+---------------+-------------+--------------+
|                        |               |   2548      |   อ          |
|                        |               |             | ัตราเปลี่ยนแปลง |
+------------------------+---------------+-------------+--------------+
|   ปริมาณการผลิตรวม       |   (ล          |   9,791     |   + 1.1%     |
|                        | ้านตัน-กิโลเมตร) |             |              |
+------------------------+---------------+-------------+--------------+
|   ปริมาณการขนส่งรวม      |   (ล          |   6,565     |   + 1.3%     |
|                        | ้านตัน-กิโลเมตร) |             |              |
+------------------------+---------------+-------------+--------------+
|   อัตราส่วนการบรรทุก      |   (%)         |   67.1      |   + 0.2      |
+------------------------+---------------+-------------+--------------+
|                        |   (ล้า         |   69,843    |   + 0.0%     |
|  ปริมาณการผลิตด้านผู้โดยสาร | นที่นั่ง-กิโลเมตร) |             |              |
+------------------------+---------------+-------------+--------------+
|   ปริมาณการขนส่งผู้โดยสาร  |   (ล          |   49,931    |   - 1.4%     |
|                        | ้านคน-กิโลเมตร) |             |              |
+------------------------+---------------+-------------+--------------+
|                        |   (%)         |   71.5      |   - 1.0      |
|  อัตราส่วนการขนส่งผู้โดยสาร |               |             |              |
+------------------------+---------------+-------------+--------------+
|   ปริมาณการผลิตด้านพัสดุภัณฑ์ |   (ล          |   3,492     |   + 2.7%     |
|                        | ้านตัน-กิโลเมตร) |             |              |
+------------------------+---------------+-------------+--------------+
|   ปริมาณการขนส่งพัสดุภัณฑ์   |   (ล          |   1,986     |   + 8.0%     |
|                        | ้านตัน-กิโลเมตร) |             |              |
+------------------------+---------------+-------------+--------------+
|   อัตราส่วนการขนส่งพัสดุภัณฑ์ |   (%)         |   56.9      |   + 2.8      |
+------------------------+---------------+-------------+--------------+

  บริษัทฯ มีการขนส่งผู้โดยสารรวมทั้งสิ้น 18.13 ล้านคน ลดลงจากปีก่อนร้อยละ 7.2
  สาเหตุสำคัญเนื่องจากเหตุการณ์พิบัติภัยคลื่นสึนามิที่มีผลกระทบต่อการท่องเที่ยวอย่างรุนแรงในช่วงไตรมาส
  2 ของปีการเงิน 2548 โดยมีชั่วโมงปฏิบัติการบินรวมทั้งสิ้น 304,535 ชั่วโมงใกล้เคียงกับปีก่อน
  ซึ่งเท่ากับอัตราการใช้เครื่องบินเฉลี่ย 10.4 ชั่วโมงต่อลำต่อวัน เพิ่มขึ้นจากปีก่อนซึ่งเท่ากับ
  10.2 ชั่วโมงต่อลำต่อวัน

  รายได้

  ในปีการเงิน 2548 บริษัทฯ มีรายได้รวมทั้งสิ้น 164,921 ล้านบาท เพิ่มขึ้นจากปีก่อน 11,027
  ล้านบาท หรือร้อยละ 7.2 โดยมีรายละเอียดดังต่อไปนี้

  หน่วย : ล้านบาท

+---------------------------------------+---------------+--------------+
|                                       |   2548        |   อ          |
|                                       |               | ัตราเปลี่ยนแปลง |
+---------------------------------------+---------------+--------------+
|   รายได้จากกิจการขนส่ง                   |               |              |
+---------------------------------------+---------------+--------------+
|   - ค่าโดยสารและค่าน้ำหนักส่วนเกิน          |   129,234     |   + 5.5%     |
+---------------------------------------+---------------+--------------+
|   - ค่าระวางขนส่ง                       |   24,419      |   + 9.7%     |
+---------------------------------------+---------------+--------------+
|   - ค่าไปรษณียภัณฑ์                       |   1,079       |   + 8.6%     |
+---------------------------------------+---------------+--------------+
|   รวมรายได้จากกิจการขนส่ง                |   154,732     |   + 6.2%     |
+---------------------------------------+---------------+--------------+
|   รายได้จากกิจการอื่น                     |   7,756       |   + 12.5%    |
+---------------------------------------+---------------+--------------+
|   รวมรายได้จากการขายและการให้บริการ      |   162,488     |   + 6.5%     |
+---------------------------------------+---------------+--------------+
|   รายได้อื่น                             |   2,433       |   + 88.5%    |
+---------------------------------------+---------------+--------------+
|   รวมรายได้                            |   164,921     |   + 7.2%     |
+---------------------------------------+---------------+--------------+

  รายได้จากการขายและการให้บริการ 162,488 ล้านบาท เพิ่มขึ้นจากปีก่อน 9,885 ล้านบาท
  หรือร้อยละ 6.5 ประกอบด้วย

  รายได้จากกิจการขนส่ง 154,732 ล้านบาท เพิ่มขึ้นจากปีการเงิน 2547 จำนวน 9,021
  ล้านบาท หรือร้อยละ 6.2 ประกอบด้วย

  - รายได้ค่าโดยสารและค่าน้ำหนักส่วนเกิน 129,234 ล้านบาท คิดเป็นสัดส่วนร้อยละ 79.5
  ของรายได้จากการขายและการให้บริการ เพิ่มขึ้นจากปีการเงิน 2547 ร้อยละ 5.5 หรือ
  6,768 ล้านบาทซึ่งรวมค่าธรรมเนียมชดเชยค่าน้ำมันที่เรียกเก็บจากผู้โดยสารที่เพิ่มขึ้นจากปีก่อน
  5,217 ล้านบาท

  - รายได้ค่าระวางขนส่ง 24,419 ล้านบาท คิดเป็นสัดส่วนร้อยละ 15.0
  ของรายได้จากการขายและการให้บริการ เพิ่มขึ้นจากปีก่อน ร้อยละ 9.7 หรือ 2,168 ล้านบาท
  ซึ่งรวมค่าธรรมเนียมชดเชยค่าน้ำมันที่เรียกเก็บจากผู้ขนส่งสินค้าเพิ่มขึ้น 1,536 ล้านบาท

  - รายได้ค่าไปรษณียภัณฑ์ จำนวน 1,079 ล้านบาท เพิ่มขึ้นจากปีก่อน 85 ล้านบาท หรือร้อยละ
  8.6

  รายได้เฉลี่ยต่อหน่วยจากการขนส่งผู้โดยสารและพัสดุภัณฑ์ซึ่งไม่รวมค่าธรรมเนียมชดเชยค่าน้ำมันและค่าเบี้ยประกันภัย
  มีดังนี้

+---------------------------+---------------+-----------+-------------+
|                           |               |   2548    | อัต          |
|                           |               |           | ราเปลี่ยนแปลง |
+---------------------------+---------------+-----------+-------------+
|                           |   (บา         |   21.75   |   + 0.6%    |
|  รายได้เฉลี่ยต่อหน่วยรวมทั้งระบบ | ท/ตัน-กิโลเมตร) |           |             |
+---------------------------+---------------+-----------+-------------+
|                           |   (บา         |   2.41    |   + 3.0%    |
| รายได้จากผู้โดยสารเฉลี่ยต่อหน่วย | ท/คน-กิโลเมตร) |           |             |
+---------------------------+---------------+-----------+-------------+
|                           |   (บา         |   10.45   |   - 4.9%    |
|  รายได้จากพัสดุภัณฑ์เฉลี่ยต่อหน่วย | ท/ตัน-กิโลเมตร) |           |             |
+---------------------------+---------------+-----------+-------------+

  รายได้จากกิจการอื่น มีจำนวน 7,756 ล้านบาท เพิ่มขึ้นจากปีก่อนเท่ากับ 864 ล้านบาท
  หรือร้อยละ 12.5 ประกอบด้วย

  - รายได้จากกิจการหน่วยธุรกิจย่อยซึ่งได้แก่ การซ่อมบำรุงเครื่องบิน การบริการสินค้า
  การบริการลานจอดและอุปกรณ์ภาคพื้น การบริการผู้โดยสารภาคพื้น ภัตตาคารและครัวการบิน
  มีจำนวนรวม 6,667 ล้านบาท เพิ่มขึ้นจากปีก่อน 475 ล้านบาท หรือร้อยละ 7.7

-   รายได้จากบริษัท ไทย-อะมาดิอุส เซาท์อีสต์เอเชีย จำกัด ซึ่งบริษัทฯ ถือหุ้นร้อยละ 55
    มีจำนวน 403 ล้านบาท ลดลงจากปีก่อน 12 ล้านบาท หรือร้อยละ 2.9

-   รายได้จากกิจการอื่นๆ รวมทั้งสิ้น 686 ล้านบาท เพิ่มขึ้นจากปีก่อน 402 ล้านบาท หรือร้อยละ
    141.5 ส่วนใหญ่เป็นรายได้จากการให้เช่าเครื่องบินและให้บริการสายการบินนกแอร์

  รายได้อื่น จำนวน 2,433 ล้านบาท เพิ่มขึ้นจากปีก่อน 1,142 ล้านบาท หรือร้อยละ 88.5
  ประกอบด้วย ดอกเบี้ยรับ 362 ล้านบาท เพิ่มขึ้น 26 ล้านบาท หรือร้อยละ 7.7 และรายได้อื่นๆ
  2,071 ล้านบาท เพิ่มขึ้น 1,116 ล้านบาท ส่วนใหญ่เป็นรายได้จากเงินลงทุนชั่วคราว
  และการรับรู้รายได้จากภาษีที่เรียกเก็บจากผู้โดยสารซึ่ง สายการบินอื่นหรือประเทศที่บริษัทฯ
  ขนผู้โดยสารเข้าไปไม่ได้เรียกเก็บมา

  ค่าใช้จ่าย

  บริษัทฯ มีค่าใช้จ่ายรวมทั้งสิ้น 150,814 ล้านบาท เพิ่มขึ้นจากปีก่อน 15,967 ล้านบาท
  หรือร้อยละ 11.8 โดยมีรายละเอียดดังต่อไปนี้

  หน่วย : ล้านบาท

+---------------------------------------+-------------+----------------+
|                                       |   2548      |                |
|                                       |             |  อัตราเปลี่ยนแปลง |
+---------------------------------------+-------------+----------------+
|   ค่าใช้จ่ายในการดำเนินงาน                |             |                |
+---------------------------------------+-------------+----------------+
|   - ค่าใช้จ่ายบุคลากร                     |   28,853    |   + 8.6%       |
+---------------------------------------+-------------+----------------+
|   - ค่าน้ำมันเครื่องบิน                     |   46,101    |   + 50.1%      |
+---------------------------------------+-------------+----------------+
|   - ค่าสินค้าและพัสดุใช้ไป                  |   9,739     |   + 7.8%       |
+---------------------------------------+-------------+----------------+
|   - ค่าเช่าเครื่องบินและอะไหล่              |   5,652     |   - 9.5%       |
+---------------------------------------+-------------+----------------+
|   - ค่าใช้จ่ายเกี่ยวกับการบิน                |   36,744    |   - 1.3%       |
+---------------------------------------+-------------+----------------+
|   - ค่าเสื่อมราคา                        |   13,155    |   + 10.2%      |
+---------------------------------------+-------------+----------------+
|   - ค่าใช้จ่ายด้านการตลาด                 |   3,825     |   + 8.4%       |
+---------------------------------------+-------------+----------------+
|   - ค่าใช้จ่ายด้านการประกันภัย              |   1,902     |   + 19.0%      |
+---------------------------------------+-------------+----------------+
|   - ค่าตอบแทนกรรมการ                   |   40        |   + 17.6%      |
+---------------------------------------+-------------+----------------+
|   - ค่าใช้จ่ายดำเนินงานอื่น                 |   5,653     |   + 7.9%       |
+---------------------------------------+-------------+----------------+
|   รวมค่าใช้จ่ายในการดำเนินงาน             |   151,664   |   + 14.8%      |
+---------------------------------------+-------------+----------------+
|   ค่าใช้จ่ายอื่น                           |   (850)     |   - 131.0%     |
+---------------------------------------+-------------+----------------+
|   ค่าใช้จ่ายรวมทั้งสิ้น                      |   150,814   |   + 11.8%      |
+---------------------------------------+-------------+----------------+

  ค่าใช้จ่ายในการดำเนินงาน จำนวน 151,664 ล้านบาท เพิ่มขึ้นจากปีก่อน 19,559 ล้านบาท
  หรือร้อยละ 14.8 โดยมีค่าใช้จ่ายที่มีการเปลี่ยนแปลงอย่างมีนัยสำคัญดังนี้

  - ค่าใช้จ่ายบุคลากร จำนวน 28,853 ล้านบาท เพิ่มขึ้นจากปีก่อน 2,297 ล้านบาท หรือร้อยละ
  8.6 เนื่องจากการขึ้นเงินเดือนประจำปี 2547
  ค่าใช้จ่ายสำหรับพนักงานที่เข้าร่วมโครงการร่วมใจจากองค์กร
  และการปรับปรุงโครงสร้างเงินเดือนให้เหมาะสม

  - ค่าน้ำมันเครื่องบิน จำนวน 46,101 ล้านบาท คิดเป็นสัดส่วนร้อยละ 30.4
  ของค่าใช้จ่ายในการดำเนินงาน เพิ่มขึ้นจากปีก่อน 15,383 ล้านบาท หรือร้อยละ 50.1
  เนื่องจากราคาน้ำมันที่เพิ่มสูงขึ้นโดยเฉลี่ยร้อยละ 49.8 และปริมาณการใช้น้ำมันเพิ่มขึ้น

  - ค่าสินค้าและพัสดุใช้ไป จำนวน 9,739 ล้านบาท เพิ่มขึ้นจากปีก่อน 704 ล้านบาท หรือร้อยละ
  7.8
  สาเหตุส่วนใหญ่เนื่องจากการปรับปรุงวัสดุอุปกรณ์และการบริการบนเครื่องบินเพื่อสร้างความพึงพอใจให้กับผู้โดยสาร

  - ค่าเช่าเครื่องบินและอะไหล่ จำนวน 5,652 ล้านบาท ลดลงจากปีก่อน 596 ล้านบาท
  หรือร้อยละ 9.5 สาเหตุหลักเกิดจากบริษัทฯ ได้ใช้สิทธิในการซื้อเครื่องบินเช่าคืนจำนวน 6
  ลำในเดือนพฤศจิกายนและธันวาคม 2547

  - ค่าใช้จ่ายเกี่ยวกับการบินส่วนใหญ่ได้แก่ ค่าเบี้ยเลี้ยงและที่พักของนักบินและลูกเรือ
  ค่าบริการนำร่อง ค่าบริการลานจอด ค่าบริการการจัดการภาคพื้น
  ค่าบำรุงรักษาและซ่อมแซมเครื่องบินและเครื่องยนต์ และค่าใช้จ่ายเกี่ยวกับการสำรองที่นั่ง
  มีจำนวนรวม 36,744 ล้านบาท ลดลงจากปีก่อน 473 ล้านบาท หรือร้อยละ 1.3

  - ค่าเสื่อมราคา จำนวน 13,155 ล้านบาท เพิ่มขึ้นจากปีก่อน 1,223 ล้านบาท หรือร้อยละ
  10.2 เนื่องจากจำนวนเครื่องบินเพิ่มขึ้นจากการซื้อเครื่องบินเช่าคืน 6 ลำ
  และมีการรับมอบเครื่องบินใหม่ 4 ลำ ได้แก่ แบบแอร์บัส A340-500 จำนวน 2 ลำ และ
  แบบแอร์บัส A340-600 จำนวน 2 ลำ

  - ค่าใช้จ่ายด้านการตลาด จำนวน 3,825 ล้านบาท เพิ่มขึ้นจากปีก่อน 298 ล้านบาท
  หรือร้อยละ 8.4 ส่วนใหญ่เกิดจากการโฆษณาและประชาสัมพันธ์เที่ยวบินใหม่
  และเพิ่มการโฆษณาเพื่อกระตุ้นยอดขายในช่วงการท่องเที่ยวซบเซาเนื่องจากผลกระทบจากภัยธรรมชาติคลื่นสึนามิและช่วงนอกฤดูกาลท่องเที่ยว
  (Low Season)

  - ค่าใช้จ่ายด้านการประกันภัย จำนวน 1,902 ล้านบาท เพิ่มขึ้นจากปีก่อน 304 ล้านบาท
  หรือร้อยละ 19.0 เนื่องจากบริษัทฯ
  ต้องรับภาระค่าเบี้ยประกันภัยสงครามที่ต้องจ่ายบุคคลที่สามเพิ่มขึ้น

  ค่าใช้จ่ายอื่น ส่วนใหญ่ประกอบด้วยกำไรจากอัตราแลกเปลี่ยนเงินตราต่างประเทศของปีการเงิน
  2548 เท่ากับ 1,470 ล้านบาท เปรียบเทียบกับปีก่อนซึ่งขาดทุน 2,179 ล้านบาท
  เนื่องจากเงินบาท ณ วันสิ้นงวด แข็งค่าขึ้นทำให้เงินกู้ที่เป็นเงินตราต่างประเทศ ได้แก่
  ดอลลาร์สหรัฐอเมริกา เยนญี่ปุ่น และยูโร เมื่อคำนวณเป็นเงินบาทลดลง

  ส่วนได้เสียในกำไรสุทธิของบริษัทร่วม เท่ากับ 127 ล้านบาท ลดลงจากปีก่อน 31 ล้านบาท
  หรือร้อยละ 19.6 เนื่องจากการดำเนินงานของบริษัท สกาย เอเซีย จำกัด มีผลขาดทุน

  ดอกเบี้ยจ่าย เท่ากับ 4,329 ล้านบาท ลดลงจากปีก่อน 592 ล้านบาท หรือร้อยละ 12
  เนื่องจากอัตราดอกเบี้ยลดลง

2. ฐานะทางการเงินของบริษัท การบินไทย จำกัด (มหาชน) และบริษัทย่อย 

  สินทรัพย์

  ณ วันสิ้นงวดปีการเงิน 2548 (30 กันยายน 2548) บริษัทฯ มีสินทรัพย์รวมมีมูลค่ารวมทั้งสิ้น
  231,638 ล้านบาท เพิ่มขึ้นจากวันสิ้นปีก่อน (30 กันยายน 2547) 38,428 ล้านบาท
  หรือร้อยละ 19.9 ประกอบด้วยสินทรัพย์หมุนเวียนและสินทรัพย์ไม่หมุนเวียนเป็นสัดส่วนร้อยละ
  19.1 และ 80.9 ของสินทรัพย์รวม ตามลำดับ โดยมีองค์ประกอบของสินทรัพย์ ดังนี้

+--------------------------+----------+----------+----------+----------+
|                          | 30       |          | 30       |          |
|                          | กันยายน   |          | กันยายน   |          |
|                          | 2548     |          | 2547     |          |
+--------------------------+----------+----------+----------+----------+
|                          |   ล้านบาท |   % ของ  |   ล้านบาท |   % ของ  |
|                          |          |          |          |          |
|                          |          | ส        |          | ส        |
|                          |          | ินทรัพย์รวม |          | ินทรัพย์รวม |
+--------------------------+----------+----------+----------+----------+
|                          |          |          |          |          |
+--------------------------+----------+----------+----------+----------+
| สินทรัพย์หมุนเวียน            |   44,148 |   19.1   |   51,991 |   26.9   |
+--------------------------+----------+----------+----------+----------+
| ที่ดิน อาคารและอุปกรณ์-สุทธิ    |          |   78.1   |          |   69.4   |
|                          |  180,983 |          |  134,041 |          |
+--------------------------+----------+----------+----------+----------+
|   สินทรัพย์ไม่หมุนเวียนอื่นๆ     |   6,507  |   2.8    |   7,178  |   3.7    |
+--------------------------+----------+----------+----------+----------+

  สินทรัพย์หมุนเวียนลดลง 7,843 ล้านบาท หรือร้อยละ 15.1
  มีสาเหตุหลักเนื่องจากเงินสดและรายการเทียบเท่าเงินสดลดลง 10,959 ล้านบาท หรือร้อยละ
  52.5 เป็นผลจากการจ่ายซื้อสินทรัพย์ถาวร ขณะที่สินทรัพย์หมุนเวียนอื่นเพิ่มขึ้น 2,173 ล้านบาท
  หรือร้อยละ 18.9 เนื่องจากมีภาษีเงินได้รอเรียกคืนเพิ่มขึ้น 1,830 ล้านบาท

  ที่ดิน อาคารและอุปกรณ์-สุทธิเพิ่มขึ้น 46,942 ล้านบาท หรือร้อยละ 35.0
  ส่วนใหญ่เนื่องจากเครื่องบินเพิ่มขึ้นซึ่งประกอบด้วยการรับมอบเครื่องบิน แบบแอร์บัส A340-500
  จำนวน 2 ลำ และแบบแอร์บัส A340-600 จำนวน 2 ลำ และการซื้อเครื่องบินเช่าคืน 6 ลำ
  ได้แก่ แบบแอร์บัส A300-600 จำนวน 5 ลำ และแบบแอร์บัส A330-300 จำนวน 1 ลำ
  และการลงทุนในโครงการสนามบินสุวรรณภูมิ

หนี้สิน 

ณ วันสิ้นงวดปีการเงิน 2548 บริษัทฯ มีหนี้สินรวมทั้งสิ้น 172,426 ล้านบาท เพิ่มขึ้นจาก ณ วันสิ้นปีการเงิน 2547 จำนวน 33,539 ล้านบาท หรือร้อยละ 24.1 โดยมีองค์ประกอบของหนี้สิน ดังนี้

+-----------------------------------+-------+-------+-------+---------+
|                                   |   30  |       |   30  |         |
|                                   |   ก   |       |   ก   |         |
|                                   | ันยายน |       | ันยายน |         |
|                                   |       |       |       |         |
|                                   |  2548 |       |  2547 |         |
+-----------------------------------+-------+-------+-------+---------+
|                                   | ล     |   %   | ล     | % ของ   |
|                                   | ้านบาท |   ของ | ้านบาท |         |
|                                   |       |       |       | หนี้สินรวม |
|                                   |       | หน    |       |         |
|                                   |       | ี้สินรวม |       |         |
+-----------------------------------+-------+-------+-------+---------+
|                                   |       |       |       |         |
+-----------------------------------+-------+-------+-------+---------+
| หนี้สินหมุนเวียน                       | 4     |       |   4   | 30.9    |
|                                   | 7,018 |  27.3 | 2,875 |         |
| (ไม่รวม                            |       |       |       |         |
| หนี้สินระยะยาวที่ถึงกำหนดชำระภายใน 1 ปี) |       |       |       |         |
+-----------------------------------+-------+-------+-------+---------+
| หนี้สินระยะยาว                       | 12    |       |   9   | 66.1    |
|                                   | 0,865 |  70.1 | 1,791 |         |
+-----------------------------------+-------+-------+-------+---------+
|   เงินกองทุนบำเหน็จพนักงาน            | 4,543 |   2.6 |       | 3.0     |
|                                   |       |       | 4,221 |         |
+-----------------------------------+-------+-------+-------+---------+

  หนี้สินระยะยาว ณ วันที่ 30 กันยายน 2548 ซึ่งรวมหนี้ที่ถึงกำหนดชำระภายในหนึ่งปีจำนวน
  13,755 ล้านบาท เพิ่มขึ้นจากวันที่ 30 กันยายน 2547 เท่ากับ 29,074 ล้านบาท หรือร้อยละ
  31.7 มีสาเหตุเนื่องจากการจำหน่ายหุ้นกู้เพิ่มขึ้น 30,000 ล้านบาท
  และหนี้สินภายใต้เงื่อนไขสัญญาเช่าเครื่องบินเพิ่มขึ้น 10,768 ล้านบาท
  ส่วนเงินกู้และตั๋วสัญญาใช้เงินลดลง 11,694 ล้านบาท

  ส่วนของผู้ถือหุ้น

  ณ วันสิ้นงวดปีการเงิน 2548 บริษัทฯ มีส่วนของผู้ถือหุ้น 59,212 ล้านบาท
  เพิ่มขึ้นจากวันสิ้นงวดปีการเงิน 2547 จำนวน 4,888 ล้านบาท หรือร้อยละ 9
  ส่วนใหญ่เพิ่มขึ้นเนื่องจากกำไรสุทธิจากการดำเนินงานหักด้วยเงินปันผลจ่าย
  ส่วนกำไรที่ยังไม่เกิดขึ้นสำหรับเงินลงทุนชั่วคราว-เผื่อขายลดลงเนื่องจากการขายหุ้น FRANCE
  TELECOM ที่เหลือทั้งหมด

  โครงสร้างเงินทุน ณ วันที่ 30 กันยายน 2548 ประกอบด้วยหนี้สินรวม 172,426 ล้านบาท
  หรือเท่ากับร้อยละ 74.4 และมีส่วนของผู้ถือหุ้น 59,212 ล้านบาท หรือเท่ากับร้อยละ 25.6
  โดยมีอัตราส่วนหนี้สินต่อส่วนของผู้ถือหุ้น ณ วันสิ้นงวดเท่ากับ 2.91 เท่า
  เพิ่มขึ้นจากวันสิ้นงวดปีก่อนซึ่งอยู่ที่ระดับ 2.56 เท่า

  สภาพคล่อง

  ณ วันสิ้นสุดปีการเงิน 2548 บริษัทฯ มีเงินสดและรายการเทียบเท่าเงินสด 9,930 ล้านบาท
  ลดลงจากวันต้นงวด 10,959 ล้านบาท โดยสรุปเงินสดสุทธิได้มาและใช้ไปในกิจกรรมต่าง ๆ
  ดังนี้

  - เงินสดสุทธิได้มาจากกิจกรรมดำเนินงาน 19,541 ล้านบาท

  - เงินสดสุทธิใช้ไปในกิจกรรมลงทุนเท่ากับ 43,245 ล้านบาท
  ส่วนใหญ่ใช้ไปในการซื้อเครื่องบินและการลงทุนในสนามบินสุวรรณภูมิ

  - เงินสดสุทธิได้มาในกิจกรรมจัดหาเงินเท่ากับ 12,774 ล้านบาท
  เป็นเงินสดรับจากการออกหุ้นกู้ 30,000 ล้านบาท การกู้ยืมเงินระยะยาว 1,211 ล้านบาท
  และการจัดสรรหุ้นเพิ่มทุนให้พนักงาน 108 ล้านบาท โดยมีการจ่ายคืนเงินกู้ทั้งสิ้น 16,820
  ล้านบาท และจ่ายเงินปันผลจำนวน 1,725 ล้านบาท

แนวทางการดำเนินธุรกิจและกลยุทธ์ของบริษัทฯ

บริษัทฯ ได้กำหนดแนวทางการดำเนินธุรกิจ
เพื่อให้บรรลุเป้าหมายการพัฒนาไปสู่การเป็นสายการบินที่ลูกค้าเลือกเป็นอันดับแรก
โดยมุ่งเน้นการบริการที่ดีเลิศด้วยเสน่ห์ไทย
และเสริมสร้างศักยภาพในการแข่งขันตลอดจนเสริมสร้างความพร้อมที่จะเผชิญกับวิกฤตการณ์ในรูปแบบต่างๆ
โดยเฉพาะในเรื่องค่าใช้จ่ายน้ำมันที่สูงขึ้นมากและภาวะการแข่งขันในธุรกิจการบิน
ทั้งกับสายการบินชั้นนำของโลกและสายการบินต้นทุนต่ำที่มีเข้ามาแข่งขันกันรุนแรงขึ้นเรื่อยๆ
ประกอบกับประเทศไทยยังมีศักยภาพในด้านการท่องเที่ยว ดังนั้น บริษัทฯ
จึงได้ร่วมลงทุนจัดตั้งสายการบิน “นกแอร์” เพื่อทำการแข่งขันในตลาดสายการบินต้นทุนต่ำ
และกำหนดตำแหน่งของ “การบินไทย” เป็น Leisure Destination Airline
(สายการบินสู่จุดบินเพื่อการท่องเที่ยวพักผ่อนหย่อนใจ) ที่มีการบริการเต็มรูปแบบ
ทั้งในด้านเครือข่ายเส้นทางการบินด้วยมาตราฐานการบริการระดับสูงในราคาปานกลาง (Full
Network, Full Service, Medium Price และ Higher Value) โดยมีกลยุทธ์หลัก ได้แก่
การพัฒนาวัฒนธรรมองค์กรที่เน้นลูกค้าเป็นสำคัญ รวมทั้งการพัฒนาผลิตภัณฑ์
การบริหารจัดการและการบริการ ควบคู่ไปกับการใช้จ่ายอย่างระมัดระวัง ตามแนวทางดำเนินการ
ดังนี้

-   พัฒนาผลิตภัณฑ์และการบริการที่มีมาตรฐานระดับโลก เพื่อก่อให้เกิดความพึงพอใจต่อผู้ใช้บริการ
    มุ่งเน้นให้บริการที่แตกต่างและสร้างคุณค่าของการบริการด้วยการสอดแทรกเอกลักษณ์ของวัฒนธรรมไทย
    โดยปรับปรุงผลิตภัณฑ์ทั้งภายในห้องโดยสารเครื่องบินและที่ท่าอากาศยาน
    รวมทั้งปรับปรุงการบริการในแต่ละจุดอย่างครบวงจร เพื่อสร้างความพึงพอใจสูงสุดต่อลูกค้า
    ขณะนี้ บริษัทฯ
    กำลังทยอยปรับปรุงผลิตภัณฑ์บนเครื่องบินโดยเฉพาะปรับปรุงที่นั่งและสาระบันเทิงในชั้นหนึ่งและชั้นธุรกิจของเครื่องบินจำนวน
    26 ลำ ซึ่งมีกำหนดแล้วเสร็จทั้งหมดประมาณกลางปี 2549 พร้อมกันนี้ บริษัทฯ
    ได้ทำการพัฒนาเอกลักษณ์ใหม่ (Corporate Identity)
    ในทุกจุดที่ลูกค้าจะได้สัมผัสเพื่อให้ทันสมัยสอดคล้องกับตำแหน่งของตราสินค้า (Brand)
    โดยเริ่มทยอยใช้รูปแบบใหม่ในบางจุดที่ให้บริการ
    และจะใช้อย่างเต็มรูปแบบเมื่อย้ายไปท่าอากาศยานสุวรรณภูมิ

-   ปรับปรุงเครือข่ายเส้นทางบิน
    โดยปรับลดเส้นทางบินที่ไม่คุ้มทุนและไม่มีศักยภาพในการทำกำไรทั้งระยะสั้นและระยะยาว
    และขยายเส้นทางบินไปยังจุดที่มีศักยภาพ
    เน้นสร้างความเข้มแข็งในเส้นทางข้ามทวีปทั้งในจุดบินปัจจุบันและจุดบินที่จะเปิดใหม่
    เพิ่มความจุและความถี่ของเส้นทางบินภูมิภาค
    และเพิ่มความร่วมมือกับพันธมิตรในประเทศโดยเฉพาะสายการบินต้นทุนต่ำ
    เพื่อให้บริการจุดบินรองและจุดบินย่อยในประเทศ นอกจากนี้
    เพิ่มความร่วมมือกับสายการบินพันธมิตรนานาชาติเพื่อเสริมสร้างให้การบินไทยมีกรุงเทพฯ
    เป็นศูนย์กลางเครือข่ายเส้นทางบินที่แข็งแกร่งขึ้น

-   ปรับปรุงประสิทธิภาพการบริหารต้นทุนในทุกด้าน ทั้งการผลิต การจัดซื้อ การปฏิบัติการ
    การจัดจำหน่าย ระบบ Logistics และระบบอื่นๆ รวมทั้งการจัดหาทุน
    โดยเน้นการนำความรู้และการจัดการสมัยใหม่มาใช้
    การลงทุนในเทคโนโลยีซึ่งรวมถึงการซื้อความรู้และประสบการณ์ (Know-how)
    การสร้างสัมพันธ์ที่ดีต่อลูกค้า พนักงาน และคู่ค้า ทั้งนี้เพื่อให้ต้นทุนของบริษัทฯ
    อยู่ในระดับที่แข่งขันได้

-   เพิ่มประสิทธิภาพการบริหารจัดการโดยปรับปรุงกฎระเบียบและกระบวนการดำเนินธุรกิจให้สั้นและกระชับ
    สามารถสนองต่อความต้องการทางธุรกิจได้อย่างฉับไว มีประสิทธิภาพ และแข่งขันได้
    โดยมุ่งเน้นผลลัพธ์มากกว่ากระบวนการและขั้นตอน นอกจากนี้ นำเอาวิธีการของ Balanced
    Scorecard มาใช้เป็นเครื่องมือสนับสนุนในการบริหารกลยุทธ์
    เพื่อให้สามารถดำเนินการไปสู่ความสำเร็จ ตามวิสัยทัศน์ ภารกิจ วัตถุประสงค์
    และเป้าหมายของบริษัทฯ

ผลการดำเนินงานในรอบ 5 ปี

  ----------------------- -------------- --------- --------- --------- --------- ---------
                                         2548      2547      2546      2545      2544

  จำนวนเครื่องบิน                           84        83        81        81        81

  จำนวนชั่วโมงปฏิบัติการบิน     (ชั่วโมง)        304,535   304,325   279,654   281,286   271,564

  ปริมาณการผลิต             (ล้านตัน-กม.)    9,791     9,686     8,870     8,752     8,490

  ปริมาณการขนส่ง            (ล้านตัน-กม.)    6,565     6,478     5,850     6,027     5,818

  อัตราส่วนการบรรทุก         (%)            67.1      66.9      66.0      68.9      68.5

  จำนวนผู้โดยสาร            (000)          18,133    19,540    17,048    18,315    18,619

  ปริมาณที่นั่ง                (ล้านที่นั่ง-กม.)   69,843    69,830    63,826    63,198    60,459

  ปริมาณการขนส่งผู้โดยสาร     (ล้านคน-กม.)    49,931    50,633    44,396    46,571    45,167

  อัตราส่วนการขนส่งผู้โดยสาร   (%)            71.5      72.5      69.6      73.7      74.7

  ปริมาณการผลิตพัสดุภัณฑ์       (ล้านตัน-กม.)    3,492     3,401     3,125     3,064     3,049

  ปริมาณการขนส่งพัสดุภัณฑ์      (ล้านตัน-กม.)    1,986     1,839     1,780     1,771     1,695

  อัตราส่วนการขนส่งพัสดุภัณฑ์    (%)            56.9      54.1      57.0      57.8      55.6

  จำนวนพนักงาน             (คน)           25,876    25,884    25,531    25,516    25,963

  กำไรก่อนหักภาษีเงินได้       (ล้านบาท)       9,906     14,284    17,431    14,416    1,229
  ----------------------- -------------- --------- --------- --------- --------- ---------

  หมายเหตุ : 1. ข้อมูลทั้งหมดเป็นข้อมูลเฉพาะบริษัท การบินไทย จำกัด (มหาชน)
  สำหรับปีการเงิน ตั้งแต่ 1 ตุลาคม – 30 กันยายน หรือ ณ วันที่ 30 กันยายน

  2. ผลการดำเนินงานในปีการเงิน 2544
  ได้ปรับปรุงตามนโยบายการบัญชีที่เปลี่ยนแปลงในปีการเงิน 2545